section_heading: Varijacije su pokretačka snaga evolucije
paragraph_text: Varijacije su u užem smislu naziv za razlike u genomu (DNK) između jedinki unutar populacije<ref> ili u širem za razlike u genomima među vrstama<ref>. Varijacije najčešće nastaju uslijed mutacija genskog materijala, rekombinacije gena tijekom spolnog razmnožavanja i migracije među populacijama (genski tok). Varijacije su glavna pokretačka snaga evolucije jer prirodni odabir, kao najznačajniji evolucijski mehanizam, rezultira evolucijom jedino ako postoji dovoljno genske varijacije u populaciji.